Ντανιέλε Ντε Ρόσι

Ο Ντανιέλε Ντε Ρόσι (Daniele De Rossi, 24 Ιουλίου 1983) είναι Ιταλός πρώην ποδοσφαιριστής που αγωνιζόταν ως αμυντικός μέσος για την Ρόμα και στο τέλος της καριέρας του για την Μπόκα Τζούνιορς. 

Από πολλούς ειδικούς στα θέματα του ποδοσφαίρου θεωρούντασν ένας ολοκληρωμένος μέσος, εξαιτίας της ικανότητάς του στα τάκλιν, στις πάσες, στην δύναμη και στα σουτ. Ήταν  ένας παίκτης πασπαρτού που μπορούσε να αγωνιστεί το ίδιο καλά και ως αμυνόμενος και ως επιτιθέμενος.

Καριέρα

Ρόμα

Γεννήθηκε στη Ρώμη. Ξεκίνησε την ερασιτεχνική καριέρα του σε ηλικία 14 ετών με την Όστια Μάρε, ομάδα ενός μικρού προαστίου της Ρώμης. Το 2000, σε ηλικία 17 ετών μεταγράφηκε στις ακαδημίες της ΑΣ Ρόμα και έναν χρόνο μετά (το 2001), υπογράφει το πρώτο του επαγγελματικό συμβόλαιο. Από το 2004 είναι ο βασικός μέσος της ομάδας. Με την Ρόμα, έχει κατακτήσει το Κύπελλο Ιταλίας, το 2007 και το 2008 και το Σούπερ Καπ Ιταλίας το 2007. Έχει ανακηρυχθεί καλύτερος νεαρός ποδοσφαιριστής στο ιταλικό πρωτάθλημα το 2006 και ο καλύτερος Ιταλός ποδοσφαιριστής της χρονιάς το 2009.

Εθνική Ιταλίας
Η διεθνής καριέρα του Ντε Ρόσι, ξεκίνησε το 2001 από την ομάδα Νέων της Ιταλίας, στην συνέχεια πέρασε από όλες τις υπόλοιπες εθνικές ομάδες της χώρας, μέχρι και την ανδρών, με την οποία το 2006, κατέκτησε το Μουντιάλ. Επίσης, είναι μέλος όλων των μεγάλων διοργανώσεων που έχει πάρει μέρος η χώρα, σε επίπεδο ανδρών Euro 2008, Κύπελλο Συνομοσπονδιών 2009, Μουντιάλ 2010, Euro 2012, Μουντιάλ 2014 και Euro 2016.

Προπονητής 
Ο Ντανιέλε Ντε Ρόσι ξεκίνησε την καριέρα του ως προπονητής για λογαριασμό της ΣΠΑΛ, υπογράφοντας συμβόλαιο στις 11 Οκτωβρίου του 2022. Ωστόσο αποτέλεσε παρελθόν στις 14 Φεβρουαρίου του 2023, αφήνοντας την ομάδα στην 18η θέση της Σέριε Β και στο -3 από τις ασφαλείς θέσεις. Σε 17 παιχνίδια είχε απολογισμό τρεις νίκες, έξι ισοπαλίες και οχτώ ήττες.

Παραπομπές

Εξωτερικοί σύνδεσμοι 

 Το προφίλ του στην ιστοσελίδα της Ρόμα
 Στατιστικά στην ιστοσελίδα της ποδοσφαιρικής ομοσπονδίας Ιταλίας  (ιταλικά)
 Προφίλ στον επίσημο ιστότοπο του πρωταθλήματος Ιταλίας 
  

Ιταλοί ποδοσφαιριστές
Ποδοσφαιριστές Ρόμα
Μέσοι ποδοσφαιριστές
Ποδοσφαιριστές Εθνικής Ιταλίας
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Παγκοσμίου Κυπέλλου 2006
Ποδοσφαιριστές Σέριε Α
Ποδοσφαιριστές Κυπέλλου Συνομοσπονδιών FIFA 2009
Ποδοσφαιριστές Εθνικής Ιταλίας Κ19
Ποδοσφαιριστές Εθνικής Ιταλίας Κ20
Ποδοσφαιριστές Κυπέλλου Συνομοσπονδιών FIFA 2013
Ποδοσφαιριστές ολυμπιακής ομάδας Ιταλίας
Ποδοσφαιριστές Εθνικής Ιταλίας Κ21
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2014
FIFA Century Club
Παίκτες νικητές Παγκοσμίου Κυπέλλου ποδοσφαίρου FIFA
Ποδοσφαιριστές Μπόκα Τζούνιορς
Ιταλοί ποδοσφαιριστές στο εξωτερικό
Ξένοι ποδοσφαιριστές στην Αργεντινή
Ποδοσφαιριστές Πριμέρα Ντιβιζιόν Αργεντινής
Ιταλοί προπονητές ποδοσφαίρου
Προπονητές ποδοσφαίρου ΣΠΑΛ 2013